Септембар-почетак школске године

Првог септембра је почела нова школска година.Ове године школска 2020/2021.година почела је другачије и неубичајно.На седници је донета одлука ,да наша школа ради по основном моделу,који захтева свакодневни долазак у школу.Почетак наставе почиње у 8 сати ујутру,а часови трају 30 минута.

У току летњег распуста извршене су припреме за почетак школске године,тако да смо спремно дочекали ову школску годину.Настава се одвија несметано у свим истуреним одељењима,као и у матичној школи у Суботинцу.

Изостале су приредбе у част ђака-првака,због свеукупне епидемиолошке ситуације,али су се учитељице потрудиле да своје „нове“ ђаке дочекају у пријатној атмосфери.

Први час посвећен је разговорима о епидемији ковид -19, односно о заштити и превенцији од исте .Школа је предузела све мере прописане од стране Министраства просвете,да би се ђацима омогућио безбедан боравак у школи.Према плану стручног тима на челу са директором предвиђена је честа дезинфекција школских просторија ,а посебан акценат је на личној хигијени ученика.